ก.ล.ต. ออกเกณฑ์ คุมโฆษณาคริปโท หลัง Bitkub โฆษณาล็อกเหรียญแล้วได้ 13%
เมื่อไม่กี่ชั่วโมงที่ผ่านมา เพจ Bitkub Chain ได้มีการโฆษณา “KUB TO THE MARS”
1 ก.ย. 2565

ก.ล.ต. ออกเกณฑ์ คุมโฆษณาคริปโท หลัง Bitkub โฆษณาล็อกเหรียญแล้วได้ 13%
เมื่อไม่กี่ชั่วโมงที่ผ่านมา เพจ Bitkub Chain ได้มีการโฆษณา “KUB TO THE MARS” หรือยานลำแรกพร้อมเดินทางสู่ดาวอังคาร โดยจะให้ล็อกเหรียญ KUB เพื่อรับโบนัสเป็นเหรียญ KUB ในอัตราสูงสุด 13%
แต่ในช่วงเวลาไล่เลี่ยกันนั้น ก.ล.ต. ก็ได้ประกาศปรับเกณฑ์การโฆษณาธุรกิจคริปโทเพิ่มเติม 
เพื่อเพิ่มความคุ้มครองแก่คนไทย และปรับให้สอดคล้องกับต่างประเทศ..
โดยมีประเด็นสำคัญแบ่งออกเป็น 6 ข้อหลัก ๆ ได้แก่
1. โฆษณาต้องไม่เกินความเป็นจริง
และการให้ข้อมูลเกี่ยวกับจำนวนลูกค้าที่ใช้บริการ ให้ระบุเฉพาะจำนวนลูกค้าที่ได้รับอนุมัติให้เปิดบัญชีและพร้อมใช้บริการแล้วเท่านั้น
2. ต้องแจ้งรายละเอียดโฆษณา ต่อ ก.ล.ต.
เจ้าของธุรกิจคริปโทที่จะทำโฆษณาต้องแจ้งรายละเอียดเกี่ยวกับโฆษณา และค่าใช้จ่ายในการโฆษณา รวมถึงรายละเอียดการจ้างบุคคลที่มีผลต่อการตัดสินใจของผู้ใช้บริการ เช่น Blogger หรือ Influencer ต่อ ก.ล.ต.
3. ต้องมีคำเตือนความเสี่ยง
โดยรูปแบบการนำเสนอคำเตือนต้องชัดเจน สังเกตได้ง่าย และต้องนำเสนอข้อมูลที่เป็นประโยชน์ต่อการตัดสินใจลงทุนอย่างครบถ้วน
หากมีการแสดงข้อมูลด้านบวก หรือโอกาสที่จะได้รับผลตอบแทน ต้องมีการแสดงข้อมูลด้านลบ หรือความเสี่ยงจากการลงทุนในสินทรัพย์ดิจิทัลควบคู่กันไปด้วย
4. ให้โฆษณาคริปโท เฉพาะช่องทางทางการของตัวเองเท่านั้น
เพื่อป้องกันไม่ให้การโฆษณาคริปโทเคอร์เรนซี ซึ่งเป็นผลิตภัณฑ์ที่มีความผันผวนสูงเข้าถึงประชาชนเป็นวงกว้าง และป้องกันไม่ให้เกิดการส่งเสริม หรือการกระตุ้นการตัดสินใจซื้อขายแบบฉับพลัน
ในขณะที่การโฆษณาเกี่ยวกับการให้บริการของผู้ประกอบธุรกิจยังคงสามารถทำได้ในพื้นที่สาธารณะและช่องทางอื่น ๆ
5. กำหนดให้ผู้ประกอบธุรกิจดูแลผู้จัดทำโฆษณา หรือผู้จัดให้มีการโฆษณาเพื่อผู้ประกอบธุรกิจ
ซึ่งรวมถึงบริษัทในกลุ่ม บุคคลที่มีส่วนเกี่ยวข้องในกิจการ และผู้ที่มีบทบาทหลักที่ปรากฏในโฆษณาให้ปฏิบัติตามหลักเกณฑ์ที่กำหนด
6. ยกเลิกการจัดให้มีผู้แนะนำรายชื่อลูกค้า (Introducing Broker Agent: IBA) ของผู้ประกอบธุรกิจที่ให้บริการคริปโทเคอร์เรนซี สำหรับการให้บริการโทเคนดิจิทัลยังจัดให้มี IBA ได้
โดยข้อกำหนดเพิ่มเติมเหล่านี้ จะให้มีผลบังคับใช้ตั้งแต่วันนี้ทันที ในขณะที่โฆษณาที่มีการเผยแพร่ออกไปแล้ว จะให้มีการปรับปรุงแก้ไขให้เป็นไปตามกำหนดภายใน 30 วัน หลังจากวันที่มีประกาศบังคับใช้ หรือก็คือสิ้นเดือนนี้
ล่าสุด KUB Coin ราคาลดลง -14% ในช่วง 24 ชั่วโมง อยู่ที่ 42 บาทต่อเหรียญ ซึ่งทำจุดต่ำสุดใหม่ของปี 2022 ในวันนี้..
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
TikTok - 
Spotify - 
Apple Podcasts - 
Soundcloud - 
Reference
-